Portal: Film

***Apocalypto*** er en amerikansk episk actiondrama og eventyrfilm fra 2006 regissert, produsert og skrevet av Mel Gibson. Handlingen er satt i Yucatán i Karibien, like før europeernes ankomst på 1500-tallet. Den skildrer én manns og hans families desperate opplevelser under mayakulturens sammenbrudd. Skuespillerne i filmen snakker mayisk.

Filmen ble forholdsvis godt mottatt av kritikerne og ble en moderat publikumssuksess. Den vant syv priser og ble nominert til ytterligere 13. Blant annet så ble den nominert til tre Oscar (makeup, lydklipp og lydmix).

Handling
--------

Filmen handler om en lykkelig indianerstamme i Mellom-Amerika som lever i pakt med naturen. En dag treffer noen av dem på en annen indianerstamme som er på flukt. Det tar ikke lang tid før også de selv blir invadert og fanget, og reisen går til Mayaindianernes by, hvor de etter planen skal ofres til gudene. Jaguar Paw har derimot mer å tenke på enn de nye herrenes planer for dem, for hjemme i sin egen landsby sitter hans kone og sønn bortgjemt og trenger hans hjelp for å overleve. Han klarer å flykte, men får en farefull og strabasiøs ferd tilbake til sin familie. Kjærligheten til sin kvinne og familie gir ham den styrken og kraften han trenger for å forsøke å redde sitt folk fra katastrofe.

Om filmen
---------

Innspillingene ble gjort i Veracruz i Mexico. I Norge fikk filmen først 15 års aldersgrense av medietilsynet, men etter flere klager fra bl.a. Barneombudet, ble filmen revurdert og fikk 18 års aldersgrense, to uker etter at den hadde hatt premiere i Norge.

Filmen har fått kritikk av forskere som har studert mayakulturen. Meget av filmens skildringer er i og for seg autentisk, kildefast og/eller plausibelt, kritikken retter seg mest om tid og sted for denslags begivenheter som skildres. Filmen utspiller seg i den postklassiske periode av mayasivilisasjonen, men den hovedperiode der menneskeofringer fant sted i stor stil var snarere i den klassiske periode, som tok slutt omkring år 900, altså ca. 600 år før den tid filmen skildrer. Den postklassiske periode i Maya-kulturen var på langt nær så brutal. Hos aztekerne lenger vest i Mexico var imidlertid menneskeofringer vanlige også rundt år 1500, og aztekerne dro på stadige krigstokter for å ta til fange store mengder mennesker som skulle ofres.

Anmelderne
Filmen fikk noe blandet mottakelse og har fått 65 % på Rotten Tomatoes og 68% på Metacritic. Antagelser om at filmen ikke ville bli vel mottatt i Mexico viste seg å slå helt feil; mottakelsen var svært positiv og oppslutningen premierehelgen var større enn den Titanic fikk.

Aftenpostens anmelder gav den terningkast fem, mens VG og Dagbladet gav den terningkast fire.

Publikum
Filmen innbrakte 120,6 millioner dollar på verdensbasis, hvorav 50,9 millioner i USA. Produksjonskostnadene var på 40 millioner dollar.

Rolleliste
----------

* Rudy Youngblood ... Jaguar Paw
* Dalia Hernandez ... Seven
* Jonathan Brewer ... Blunted
* Morris Birdyellowhead ... Flint Sky
* Carlos Emilio Baez ... Turtles Run
* Ramirez Amilcar ... Curl Nose
* Israel Contreras ... Smoke Frog
* Israel Rios ... Cocoa Leaf
* Mayra Serbulo ... Ung kvinne
* Gerardo Taracena ... Middle Eye
* Raoul Trujillo ... Zero Wolf

Referanser
----------

1. ↑
2. ↑  «"Apocalypto" får ny aldersgrense». *VG* **(norsk)**. 2007. Besøkt 24. april 2017.
3. ↑  «Apocalypto». *Rotten Tomatoes* **(engelsk)**. Besøkt 24. april 2017.
4. ↑  «Apocalypto». *Metacritic*. Besøkt 24. april 2017.
5. ↑  «Califican con 7.6 a Apocalypto». Reforma. 30. januar 2007.
6. ↑  Filmfront
7. ↑  BoxOfficeMojo

Eksterne lenker
---------------

* (en) *Apocalypto* på Internet Movie Database Rediger på Wikidata

* (no) *Apocalypto* hos Filmfront Rediger på Wikidata

* (sv) *Apocalypto* i Svensk Filmdatabas Rediger på Wikidata

* (da) *Apocalypto* i Danmark Nationale Filminstitut Rediger på Wikidata

* (en) *Apocalypto* på AllMovie Rediger på Wikidata

* (fr) *Apocalypto* på Allociné Rediger på Wikidata

* (nl) *Apocalypto* på MovieMeter Rediger på Wikidata

* (en) *Apocalypto* på Turner Classic Movies Rediger på Wikidata

* (en) *Apocalypto* på American Film Institute Rediger på Wikidata

* (en) *Apocalypto* på Rotten Tomatoes Rediger på Wikidata

| * v
* d
* r
Mel Gibson |
| --- |
| Regissør | *Mannen uten ansikt* (1993)
 **·** *Braveheart* (1995)
 **·** *The Passion of the Christ* (2004)
 **·** *Apocalypto* (2006)
 **·** *Hacksaw Ridge* (2016) |
| Produsent | *Braveheart* (1995)
 **·** *The Singing Detective* (2003)
 **·** *The Passion of the Christ* (2004)
 **·** *Paparazzi* (2004)
 **·** *Apocalypto* (2006)
 **·** *Get the Gringo* (2012)
 **·** *Stonehearst Asylum* (2014) |
| Manusforfatter | *The Passion of the Christ* (2004)
 **·** *Apocalypto* (2006)
 **·** *Get the Gringo* (2012) |

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** BNE
 |